32000R2437
L 280/28
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2437/2000 НА КОМИСИЯТА
от 3 ноември 2000 година
относно постоянното разрешение за добавка и временното разрешение за нови добавки в храните за животни
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 70/524/ЕИО на Съвета от 23 ноември 1970 г. относно добавките при храненето на животни (1), последно изменена с Регламент (ЕО) № 1887/2000 на Комисията (2), и по-специално член 3 от нея,
като има предвид, че:
(1)
Директива 70/524/ЕИО предвижда, че нови добавки могат да получат разрешително като се отчитат постиженията в научните и техническите познания.
(2)
Член 9г от директивата предвижда, че се разрешава добавка от типа на посочените в приложение В, част II на същата директива, ако след преценка на документацията се окаже, че всички предвидени условия в член 3а от нея са спазени.
(3)
Член 9д от директивата предвижда, че добавка от същия тип може да се разреши временно за срок до четири години, след преценка на посочената по-горе документация, че условията на член 3а, букви б) до д) на същата директива са спазени, и ако е основателно да се предположи, предвид наличните резултати, че предвидените условия в член 3а, буква а) също са спазени.
(4)
Оценката на предоставената документация показва, че препаратът от микроорганизми, описан в приложения I и II към настоящия регламент, отговаря на условията на член 3а, букви б) до д) от директивата. Освен това, оценката удовлетворява условията на член 3а, буква а), когато се ползва по отношение на прасенца.
(5)
Предвид наличните резултати е основателно също така да се предположи, че са спазени предвидените условия в член 3а, буква а) по отношение на използването на някои препарати от микроорганизми за изброените в приложение II на настоящия регламент животни.
(6)
Оценката на предоставените документации показва, че ензимните препарати, описани в приложение III на настоящия регламент, отговарят на условията за временно разрешително, предвидени в член 9д на директивата, когато се използват за посочените в приложение III на настоящия регламент категории животни, както и съобразно другите разпоредби.
(7)
Директива 89/391/ЕИО на Съвета от 12 юни 1989 г. относно прилагането на мерки за усъвършенстване на сигурността и здравето на работниците се по време на работа (3), както и някои специални директиви, по-точно Директива 90/679/ЕИО на Съвета относно защитата на работниците срещу рисковете, свързани с подлагането им на въздействието на биологични агенти по време на работа (4), последно изменена с Директива 97/65/ЕО на Комисията (5), изцяло се прилагат при използване и работа с добавки в храните за животни от страна на работниците.
(8)
Научният комитет по храненето на животните предостави благоприятно становище по отношение на безвредността на ензимните и препаратите от микроорганизми, както и относно благоприятното въздействие на препарати от микроорганизмите върху прасенца.
(9)
Предвидените в настоящия регламент мерки са в съответствие със становището на Постоянния комитет по храните за животни,
ПРИЕ НАСТОЯЩИЯ РЕГЛАМЕНТ:
Член 1
Препаратите, които принадлежат към група „микроорганизми“, изброени в приложения I и II на настоящия регламент, се разрешават по силата на Директива 70/524/ЕИО като добавки в храната за животни, при условията, определени в посочените приложения.
Член 2
Препаратите, които принадлежат към група „ензими“, изброени в приложение III на настоящия регламент, се разрешават по силата на Директива 70/524/ЕИО като добавки в храната за животни, при условията, определени в посоченото приложение.
Член 3
Настоящият регламент влиза в сила на двадесетия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 3 ноември 2000 година.